પથરીની સમસ્યાવાળા લોકોને છૂટથી પેશાબ થવો અત્યંત જરૂરી હોય છે. જેથી કેટલાક એવા ફળ અને શાકભાજી હોય છે જેમાં પાણીનો ભાગ વધારે હોવાથી તે આરોગવાથી છૂટથી પેશાબ થાય છે એવું જ એક ફળ છે દ્રાક્ષ. કિડની સ્ટોનથી છુટકારો મેળવવા માટે દ્રાક્ષ એક મહત્વપૂર્ણ ફળ માનવામાં આવે છે. દ્રાક્ષ પ્રાકૃતિક મૂત્રવર્ધક સ્વરૂપે કાર્ય કરે છે કારણ કે, તેમાં પોટેશિયમ, મીઠું અને પાણી ભરપૂર માત્રામાં હોય છે. દ્રાક્ષમાં અલબૂમીન અને સોડિયમ ક્લોરાઇડ ખૂબ જ ઓછી માત્રામાં હોય છે જેના કારણે તેને કિડની સ્ટોન એટલે કે પથરીના ઉપચાર માટે ઉત્તમ માનવામાં આવે છે.